**** 

# ב"ה, א' בטבת תשפ"ה 1 בינואר 2025

כי מטראני תצא תורה ודבר ה' מאוטרנטו

מסע בדרום איטליה בפוליה וקמפניה עם אמירה ונחם אילן,

י"ט – כ"ח בסיוון תשפ"ה, **22.6-2.7.25**

מדרום לרומא ישנם כמה אתרי תיירות מושכים מאוד, חלקם מפורסמים וידועים, ואחרים כלל לא: עיירות ציוריות וחופים שלווים לצד תופעות וולקניות; שרידי עבר קדום ומפואר לצד עכשוויות תוססת, קולנית וצבעונית. מסענו מתחיל ב"עקב המגף" האיטלקי, בחבל פוליה (Puglia), ומשם נמשיך לחבלי בזיליקטה וקמפניה. המסלול מגוון וכולל ביקור באתרים מהתקופה הרומית, מימי הביניים ומתקופות מאוחרות יותר לצד נופים נהדרים.  דרום איטליה הוא אזור חקלאי, תיירותי, וקצב החיים בו איטי יותר מאשר בצפון המוכר. נבקר בבתי כנסת ובאתרים יהודיים חלקם בשימוש ובאחרים כבר אין יהודים ויש בהם שימוש אחר.

יהודים ישבו בדרום איטליה מהתקופה ההלניסטית. תחת שלטון ביזנטיון סבלו הקהילות מהגבלות ורדיפות. רבים מפליטי גירוש ספרד הגיעו לאיטליה וחלקם התיישבו בה. אחרים חלפו דרכה לאימפריה העות'מאנית. בראשית המאה השש עשרה גורשו חלק מיהודי דרום איטליה, שנשלטה בידי הספרדים לצפון או לאימפריה העות'מנית. בתום מלחמת העולם השנייה פעלו בדרום איטליה מחנות עקורים ומהם הפליגו באוניות מעפילים לארץ.

העיר נאפולי הוקמה ע"י היוונים והיתה עיר מפוארת בתקופה הרומית ממוקמת במרחק לא רב מהר הגעש ווזוב. נבקר באתר הארכיאולוגי בהרקולאנום ונראה שרידים רומיים של עיירת נופש. החל במאה ה-18 נאפולי היתה בירת ממלכת שתי הסיציליות שנשלטה ע"י הספרדים והצרפתים שבנו בה בנייני פאר. ממלכה זו היתה האחרונה שהצטרפה לאיטליה המאוחדת ב-1861.

המסע ייערך כסמינר מתגלגל. מדי יום נסייר ונלמד למידה פעילה, בית מדרשית, בעזרת מקראה שיכין נחם. עוד ניעזר בסרטים ובמוסיקה. המסע מתאים לשומרי שבת וכשרות, ולתאבי דעת.

**להלן** תוכנית המסע.

**יום 1: יום ראשון, 22.6 – תל אביב– בארי– ברינדיזי - לצ'ה**

נטוס בבוקר לבארי דרך רומא. אחרי הנחיתה נצא לבקר בפולינאנו  א מארה (Polignano a Mare), עיירה שקמה על צוקי סלעים מעל הים האדריאטי. נמשיך לברינדיזי (Brindisi), עיר נמל עתיקה, ממנה נעשה המסחר עם יוון והמזרח. אליה הגיעה הדרך הרומית החשובה מהבירה רומא – ויה אפיה, ובה נראה את העמוד המציין את קצה הדרך. מנמל זה הפליגו גם ספינות מעפילים לארץ ישראל. המשיך לבירת האזור לצ'ה, בה נלון שלושה לילות.

ארוחת ערב ולינה בלצ'ה.

**יום 2: יום שני, 23.6 – לצ'ה- אוריה–מנדוריה– לצ'ה**

|  |  |
| --- | --- |
| נבקר בעיר העתיקה של לצ'ה(Lecce), במוזיאון היהודי וברחובות הרובע היהודי לשעבר של העיר. נבקר בבסיליקת הצלב הקדוש (Basilica di Santa Croce), גולת הכותרת של הבארוק הלצ'זי. חזית הכנסייה מעוצבת בהידור רב באבן הגיר של לצ'ה ומעוטרת מאוד. בגלל עבודה זו מכונה העיר "פירנצה של הדרום". נמשיך לעיר העתיקה של אוריה (Oria), נבקר ברובע היהודי העתיק ונזכיר את ר' שבתאי דונולו בן העיר. נמשיך למנדוריה (Manduria), ובה נבקר בבית כנסת קטן, כנראה פרטי, מימי הביניים. נחזור למלוננו בלצ'ה לארוחת ערב ולינה.  בתמונה: לוח לזכרו של שבתאי דונולו באוריה |  |

**יום 3: יום שלישי, 24.6 – לצ'ה– סנטה מריה אל בניו– סנטה צזריה– אוטרנטו–לצ'ה**

|  |  |
| --- | --- |
| נבקר בקצה המגף באזור הנקרא סלנטוSalento) ). ניסע לעיירה סנטה מריה אל בניו (Santa Maria el Bagno) לביקור במוזיאון הקטן המוקדש לשורדי מלחמת העולם השנייה שחיו שם במחנה עקורים. נמשיך בעקבות העקורים לסנטה צזריה (Santa Cezarea). לאחר נסיעה קצרה נגיע לאוטרנטו, העיירה המזרחית ביותר באיטליה. הביזנטים שלטו בעיר, ועדות לכך נראה בקתדרלה בעלת רצפת הפסיפס המיוחדת עם מצגים מהתנ"ך, מהברית החדשה ומההיסטוריה. נחזור למלוננו בלצ'ה לארוחת ערב ולינה. |  |

**יום 4: יום רביעי, 25.6 – לצ'ה – אלברובלו – מטרה – אזור בארי**

|  |  |
| --- | --- |
| נצא מלצ'ה לבקר באלברובלו (Alberobello) הנודעת במבני ה[טרולי](https://he.wikipedia.org/w/index.php?title=%D7%98%D7%A8%D7%95%D7%9C%D7%95&action=edit&redlink=1" \o "טרולו (הדף אינו קיים)) (Trulli) הייחודיים שבה. הם בנויים מגושי [אבן גיר](https://he.wikipedia.org/wiki/%D7%90%D7%91%D7%9F_%D7%92%D7%99%D7%A8)  ב[בנייה יבשה](https://he.wikipedia.org/wiki/%D7%91%D7%A0%D7%99%D7%99%D7%94_%D7%99%D7%91%D7%A9%D7%94" \o "בנייה יבשה), ללא כל שימוש ב[מלט](https://he.wikipedia.org/wiki/%D7%9E%D7%9C%D7%98" \o "מלט). למבנים [גגות](https://he.wikipedia.org/wiki/%D7%92%D7%92) [בזלת](https://he.wikipedia.org/wiki/%D7%91%D7%96%D7%9C%D7%AA) חרוטיים  המחוברים ישירות לקירות. אונסקו הכריז על מבני הטרולי אתר מורשת עולמית. נמשיך למאטרה שבחבל בזיליקטה, עיר מרתקת ואתר מורשת תרבות עולמית בזכות אזור ה"סאסי(Sassi) שאונסק"ו כינה "הדוגמה המרשימה והשמורה ביותר של התיישבות שוכני מערות בכל אזור אגן הים התיכון". מדובר במבוך גדול של מערות מגורים ומבנים נוספים שנחצבו בסלע החל בעת העתיקה. המערות ותוספות להן המשיכו לשמש למגורים גם בעידן המודרני. נסייר ב"מבוך", ברחובות מעל הגגות, נראה את "שכונת המערות", שכונתה "הבושה של איטליה" ונעשתה לאזור בילוי ותיירות משגשג. ניסע למלוננו באזור בארי בו נלון שני לילות, לארוחת ערב ולינה. |  |

**יום 5: יום חמישי, 26.6 – אזור בארי – טראני – קסטל דל מונטה– אזור בארי**

|  |  |
| --- | --- |
| נצא מהמלון צפונה לעיירה טראני (Trani), עיר נמל עתיקה שבה הייתה הקהילה היהודית הגדולה ביותר בדרום איטליה. אם יתאפשר נבקר גם בבית הכנסת העתיק "סקולה נובה", שהוסב לכנסייה וחזר בשנת 2006, אחרי מאות שנים, לייעודו המקורי כבית כנסת. נבקר במוזיאון היהודי השוכן בבניין נוסף של בית כנסת עתיק. נמשיך לקסטל דל מונטה (Castel del Monte), מבנה מהמאה ה-13, שבנה פרידריך השני, קיסר האימפריה הרומית הקדושה. המבנה המתומן, הסימטרי והמדויק, הכניס אותו לרשימת אתרי המורשת העולמית של אונסק"ו.בתום הסיורניסע למלון בסביבת בארי לארוחת ערב ולינה. |  |

**יום 6: יום שישי, 27.6 – אזור בארי – נאפולי - נולה**

היום נעזוב את מחוז פוליה וניסע מערבה לנאפולי. נערוך סיור פנורמי בעיר ונוכל לראות את קסְטֶל דֶל'אובו, פּיאצה דל פְּלֶבּישיטו ועוד במרכז העיר. בסיום הסיור ניסע לנולה, ממזרח לנאפולי, ובה נבלה את השבת. הכנות לשבת, תפילה וסעודת שבת בנולה. לינה בנולה.

**יום 7: שבת, 28.6 – נולה**

לאחר תפילה וסעודה נסייר בקרבת המלון. סעודת שבת וסעודה שלישית במלון. במוצאי שבת ניסע לנאפולי לסיור ערב בעיר בפיאצה דל פְּלֶבּישיטו, ובוויה טולידו במרכז העיר. לינה בנולה.

**יום 8: יום ראשון, 29.6 – נולה – הרקולנאום – נאפולי - נולה**

|  |  |
| --- | --- |
| נתחיל את סיורנו בנסיעה לאתר העיר העתיקה הרקולנאום, שנהרסה בהתפרצות הר הגעש ווזוב בשנת 79 לספירה. היא הייתה [עיר קיט](https://he.wikipedia.org/wiki/%D7%A2%D7%99%D7%A8_%D7%A7%D7%99%D7%98) שלווה לעשירי [רומא](https://he.wikipedia.org/wiki/%D7%A8%D7%95%D7%9E%D7%90), שבנו בה [חווילות](https://he.wikipedia.org/wiki/%D7%95%D7%99%D7%9C%D7%94) מפוארות הצופות על מפרץ נאפולי. התפרצות הווזוב שמה קץ לעיר, שכן היא כיסתה אותה בשכבות של אפר ובוץ געשי בעובי של כ-20 מטר. במשך יותר מ-1,600 שנים לא ניסה איש לחשוף את אשר מתחת לשכבות. המקום החל להיחפר במאה ה-18 ונעזב כשהתגלתה פומפיי, שבה הייתה שכבת אפר של ארבעה מטר בלבד. בעיר יש וילות רומאיות עם ציורי קיר, בית מרחץ, חנויות ועוד. בתום הביקור נחזור לנאפולי לביקור במוזיאון הארכיאולוגי, ובו מוצגים שנמצאו בפומפיי, כולל ציורים ופסיפסים. ניסע למלוננו לארוחת ערב ולינה בנולה.  בתמונה: פסיפס אלכסנדר מוקדון במלחמה נגד הפרסים |  |

**יום 9: יום שני, 30.6 – נולה – קזרטה – נאפולי - נולה**

|  |  |
| --- | --- |
| ניסע מעט צפונה לעיירה קזרטה **(**Caserta**), ש**בה שוכן הארמון ששימש מעונם ה[מלכותי](https://he.wikipedia.org/wiki/%D7%9E%D7%95%D7%A0%D7%A8%D7%9B%D7%99%D7%94" \o "מונרכיה) של ראשי ממלכת נאפולי מבית בורבון, הארמון הגדול ביותר שנבנה ב[אירופה](https://he.wikipedia.org/wiki/%D7%90%D7%99%D7%A8%D7%95%D7%A4%D7%94" \o "אירופה) ב[מאה השמונה עשרה](https://he.wikipedia.org/wiki/%D7%94%D7%9E%D7%90%D7%94_%D7%94-18" \o "המאה ה-18), לפי הדגם של ארמון ורסאי. הארמון הוא מבנה גדול ממדים, הניצב מול נוף מתוכנן במלואו ובהקפדה, מעין טבע "מאולף". הארמון בקזרטה נועד להפגין את עוצמת המלך ה[בורבוני](https://he.wikipedia.org/wiki/%D7%91%D7%99%D7%AA_%D7%91%D7%95%D7%A8%D7%91%D7%95%D7%9F" \o "בית בורבון)  והדרו. הוא הוכרז כאתר מורשת עולמי של אונסק"ו.  באפריל 1945 חתמו בארמון חיילי גרמניה הנאצית ב[איטליה על](https://he.wikipedia.org/wiki/%D7%90%D7%99%D7%98%D7%9C%D7%99%D7%94" \o "איטליה) כניעתם ללא תנאים. נבקר בארמון ובגנים, נחזור לנאפולי ונבקר ברובע ספאקה נאפולי. נלך ברחובות הצרים ובסמטאות. נגיע למוזיאון "קפודימונטה", גם הוא ארמון של בית בורבון, ונראה את אוסף האומנות של משפחת פארנזה, דוכסית פארמה, אימו של קרלוס השלישי, מלך ספרד לעתיד. נחזור לארוחת ערב ולינה בנולה. |  |

**יום 10: יום שלישי,1.7 – נאפולי–רומא–תל אביב**

נעזוב את מלוננו וניסע לנאפולי. נבקר בעיר התת-קרקעית של נאפולי. יש בה מערכת מסועפת של דרכים ומעברים תת-קרקעיים מהתקופה היוונית-רומית. נתחיל בירידה בגרם מדרגות ארוך ונמשיך במעבר לסירוגין בין חללים גבוהים ורחבים ובין תעלות מים צרות. הסלע לאורך הקירות געשי מהר הווזוב. נאפולי היא העיר האיטלקית שהפציצו בעלות הברית במלחמת העולם השנייה יותר מכל עיר אחרת באיטליה, כחלק מהניסיון לחדור לאירופה דרך איטליה. הנאפוליטנים יצרו קהילות שלמות בתוך המחילות התת-קרקעיות, ששימשו מקלטי הגנה מפני ההפצצות. בסיור נראה שרידים של החיים שהתקיימו מתחת לאדמה. אחרי סוף הביקור ניסע צפונה לרומא, לארוחת ערב מוקדמת במסעדה כשרה בגיטו, משם לשדה התעופה פיומיצ'ינו לטיסה בחזרה לארץ.

הגעה ארצה לפנות בוקר של יום רביעי 2.7, היום האחד עשר של מסענו.

|  |  |
| --- | --- |
|  | פרופ' נַחֵם אילן רכש את השכלתו האקדמית באוניברסיטה העברית בירושלים בחוג לשפה וספרות ערבית ובמכון למדעי היהדות. בעבודת הדוקטור שלו חקר את הפירוש לפרקי אבות של ר' ישראל ישראלי, מחשובי חכמי טולדו בסוף המאה ה-13 ובראשית המאה ה-14. הפירוש כתוב בערבית-יהודית ושרד בכמה כתבי יד.  תחום המחקר העיקרי של פרופ' אילן הוא ההיסטוריה האינטלקטואלית של יהודי ספרד והמזרח בימי הביניים ובעת החדשה. במחקריו משלב פרופ' אילן עיונים לשוניים, ספרותיים, הגותיים, היסטוריים וחינוכיים. תשומת לב מיוחדת מקדיש פרופ' אילן לחקר הביטויים הספרותיים של התרבות הפופולרית באמצעות ניתוח פירושי מקרא, דרשות ועיתונים. |
| פרופ' אילן שימש כארבע שנים סגן לראש מכון בן-צבי לחקר קהילות ישראל במזרח. פרופ' אילן חבר בצוות ההיגוי של פרויקט 'קהילות ישראל במזרח במאות התשע עשרה והעשרים', שמנוהל ומופק במכון בן-צבי. לפני 17 שנים ראה אור בסדרה זו כרך 'מצרים' בעריכתו. ספריו הקודמים: 'פירוש מצח אהרן לר' אהרן גריש' (1996) ופנקס הקהילה של יהודי סודאן (2007). ב-2022 ראה אור ספרו 'נוה שלום':פירוש הרב עמרם קרח לתפסיר רב סעדיה גאון. עוד פרסם פרופ' אילן עשרות מאמרים בתחומים מגוונים במיטב כתבי העת בארץ ובעולם. | |
|  | אמירה אילן היא אדריכלית נוף ומדריכת טיולים בכירה וותיקה בחו"ל. היא מזמנת למטיילים מפגש בלתי אמצעי עם התרבות המקומית באמצעות שילוב רב-תחומי של היסטוריה חברתית ופוליטית, גיאוגרפיה, אדריכלות ואמנות. |

**הטיול ייערך עם חברת "שי בר אילן"**

**מחיר הטיול** :

\* לאדם בחדר זוגי:        **4395** **$** (מבוסס על 20 משתתפים משלמים)

**4195** **$** (מבוסס על 25 משתתפים משלמים)

\* תוספת ליחיד בחדר:    **850**   $

\* ניתן לשלם בשלושה תשלומים.

**המחיר כולל:**

\* **טיסות בינלאומיות** ת"א – רומא - בארי – ת"א בחברת תעופה סדירה. הערה: בכרטוס קבוצתי ההחלטה לגבי מקומות ההושבה היא של חברת התעופה.

\* **טיסה פנימית** בין רומא לבארי בחברת ITA

\* מיסי שדות תעופה, היטלי ביטחון ותוספות דלק (נכון לדצמבר 2024)

\* אוטובוס תיירים נוח וממוזג לפי התכנית.

\* כניסה, סיורים וביקורים באתרים השונים – כמפורט בתכנית הטיול.

\* **כלכלה מלאה**: ארוחות בוקר במלונות עם תגבור ע"י תוספות של ממרחים מהארץ. להכנת כריכים לצהריים. בארוחות ערב האוכל הוא קייטרינג שמגיע מרומא בהשגחת הרב שוחט מרומא לאורך כל המסלול **ובמסעדה כשרה** ברומא לפני הטיסה בחזרה.

\* Lunch Box לצהרים מדי יום.

\* **בתי מלון מדרגה ראשונה**.

3 לילות בלצ'ה- Hotel della Palme  or similar

          2 לילות בבארי-Hotel Barion or similar

          4 לילות בנולה- Radisson or similar

\* טיפים לנותני השירותים בחו"ל הכוללים שירותי סבלות בבתי המלון – מזוודה אחת לנוסע.

\* מדריכים מקומיים דוברי אנגלית כנדרש.

\* ערכות שמע

\* **המדריכה אמירה אילן והמרצה פרופ' נחם אילן**.

**המחיר אינו כולל:**

* תוספת דלק ומיסי נמל שישתנו החל מ-1.1.25
* ביטוח מכל סוג שהוא. אפשר לרכוש ביטוח שמבטיח החזר כספי במידה ולא ניתן לצאת לטיול מסיבות רפואיות.
* הוצאות אישיות, כגון שתייה בעת הארוחות, כביסה וכדומה.
* כל שלא נכלל תחת הסעיף "המחיר כולל".

**תנאי התשלום**

**500$** מקדמה בעת ההרשמה(סכום זה כולל 37 יורו דמי הרשמה)**.** עד שלא נרשמים 20 איש – הטיול אינו מובטח ובמקרה זה יוחזרו  ה500 דולר  לנרשמים.

* **התשלום הבא יבוצע לאחר הודעת חברת שי בר אילן שהטיול מובטח.**
* למשלמים בשקלים, התשלום יתבצע לפי שער העברות והמחאות גבוה ביום התשלום
* אפשר לשלם בהעברה בנקאית או בכרטיס אשראי.

**תנאי ביטול**

* ביטול הנסיעה עד 60 יום לפני מועד היציאה לטיול: תוחזר המקדמה, למעט 37 יורו דמי הרישום.
* מתחת ל-60 יום ועד 30 יום לפני מועד היציאה לטיול: יחויב הנוסע במקדמה במלואה.
* מתחת ל-30 יום לפני היציאה לטיול: יחויב הנוסע בכל העלויות בהן חויב משרד הנסיעות כתוצאה מהביטול.
* הגדרת ימי עבודה הינה ימי א' עד ה'.
* כל האמור יחול בהתאם לחוק הגנת הצרכן.
* לשימת לב המזמין, כי המדובר במוצר פרימיום ייחודי הכרוך בהשקעה והתאמה מיוחדת ללקוחות, כאשר הזמנה מסוג זה אינה מבוצעת בכל מכר מרחוק על פי שיווק אינטרנטי או דומה לכך. יש לשים לב כי תנאי הביטול נקבעים בהתאם לספקי השירות השונים, כמו כן, כל ביצוע הזמנה מחייב אישור הלקוח מראש והסכמתו כי קרא מלוא תנאי ההזמנה. זאת בנוסף כי עסקאות מסוג זה אינן מבוצעות באינטרנט, אלא באישור פרונטלי של הלקוח (לא מכר מרחוק), על כל ביצוע הזמנה מסוג זה יחולו הוראות חוק הגנת הצרכן בתנאים המתאימים בלבד.

**הערה**\* התכנית מתארת את אתרי הביקור אך לא בהכרח את סדר הביקורים.

\* מחיר הטיול נכון למחירי הטיסות ושירותי הקרקע הידועים בחודש דצמבר 2024. חלה התייקרות רבה בטיסות ובשירותי הקרקע. ייתכן שיהיה שינוי במחיר הטיול בעקבות עליית/ ירידת מחירים ושינויים בשער הדולר.

ט.ל.ח.

לבירורים אפשר לפנות: אמירה אילן 052-4569762, [anilan@zahav.net.il](mailto:anilan@zahav.net.il)

שרה סילמן 054-2800176 [sara@gst1000.co.il](mailto:sara@gst1000.co.il)